**Z Á P I S N I C A**

zo zasadnutia per rollam Redakčnej rady mestských novín Senčan v dňoch 23.-24.3.2020

Zúčastnení: podľa prezenčnej listiny

Program: 4/2020 vydanie Senčana

Vzhľadom na mimoriadnu situáciu, ktorá vznikla v dôsledku pandémie spôsobenej novým koronavírusom, rokovanie redakčnej rady k aprílovému vydaniu mestských novín Senčan sa uskutočnilo per rollam.

Redakcia 23.3.2020 o 15:00 odoslala elektronickou poštou všetkým členom redakčnej rady aprílové vydanie Senčana.

Členovia posielali svoje pripomienky hromadným mailom na adresy všetkých členov RR, aby sa mohli vyjadriť aj k pripomienkam ostatných členov RR.

Čas na pripomienkovanie uplynul 24.3. o 8.00.

Pozmeňujúce návrhy zaslali: Monika Macháčková, Gabriella Németh, Zuzana Szárazová, Jaroslav Skácel, Csaba Farkas,  Rastislav Kyseľ. Ján Rohár svoje pripomienky omylom nezverejnil v spoločnej komunikácii, preto členovia RR o nich nevedeli a nemohli sa k nim vyjadriť.

Vo väčšine príspevkov bola požiadavka na rozšírenia priestoru venovaného aktuálnym informáciám o opatreniach a bola akcentovaná, rovnako i to, ktoré informácie majú byť zverejnené.

Na základe pripomienok bol Senčan prepracovaný a odoslaný do tlače 24.3.2020.

Prílohy:

* CD nosič - Záznam mailovej komunikácie zo zasadnutia RR per rollam dňa 23.-24.3.2020

V Senci 24. 3. 2020

 ...........................................................

 Mgr. Ing. Csaba Vysztavel

 redaktor

Za správnosť: ...........................................................

 Monika Macháčková

 predsedníčka RR